प्रेस वार्ता को संबोधित करते हुए सीएम ने कहा नोएडा, ग्रेटर नोएडा व यमुना क्षेत्र का विकास करेंगे और प्रदेश को नई ऊंचाइयों पर ले जाएंगे। बायर्स की समस्या पर कहा कि 31 दिसंबर तक 4० हजार फ्लैट बायर्स को मकान दिया जाएगा। यह काम फेज में किया जाएगा। अगले तीन महीने में 4० हजार बायर्स को और फ्लैट दिए जाएंगे। सभी बिल्डरों का अडिट कराया जाएगा। यह पता चल सके कि बिल्डरों ने बायर्स का पैसा कहा लगाया है। बिल्डरों को तीन श्रेणी में बांटा गया है। पहले वह जो बार्य को कब्जा देने के लिए तैयार है उनकी जो जरूरते है उन्हें ध्यान में रखा जा रहा है। दूसरे वह जिनको को-डेवलेपर की जरूरत है। उनको को-डेवलेपर का इंतजाम किया जाएगा। तीसरे ऐसे बिल्डर जो बायर्स को फ्लैट देने में आनाकानी कर रहे है। उनके खिलाफ कार्यवाही की जाएगी। शहर में बिल्डर बायर्स के अलावा, ग्राम पंचायत , किसानों प्राधिकरण समस्या के अलावा कई अन्य समस्या है। इनको निस्तारित करने के लिए ही मंत्रियों की समिति बनाई गई है। वह समस्याओं का निस्तारण कर रहे है। मुख्यमंत्री ने स्पष्ट कहा कि जो मामले में न्यायालय में लंबित चल रहे है उन समस्यायों का निस्तारण न्यायालय के आदेश पर होगा। बाहर की जो भी समस्या है उनके निस्तारण के लिए हमारी तरफ से प्रयास किए जा रहे है। हमारा उद्देश्य सकारात्मक सोच के साथ प्रदेश को ऊचाई तक ले जाना है।